|  |  |
| --- | --- |
| **Tantárgy neve: Médiaelmélet** | **Kreditszáma: 2** |
| A tanóra típus: **előadás** és száma: **2**/**30** | |
| A számonkérés módja (koll. / gyj. / egyéb: **kollokvium** | |
| A tantárgy tantervi helye (hányadik félév): **1** | |
| Előtanulmányi feltételek *(ha vannak)*: | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása: | |
| ***Kompetenciák***: 4, 5, 6   * A hallgató műveltségének, készségeinek, és képességeinek fejlesztése, ennek alapján az adott tudományterületen a kutatási eljárások megismertetése * Az egész életen át tartó tanulást megalapozó kompetenciák fejlesztése * Szakmai együttműködés és kommunikáció   ***Tudás:***  A médiaelmélet nagyobb iskoláira, azok szellemtörténeti hátterére, kutatási módszereire, eredményeire és a kidolgozott modellek korlátaira vonatkozó ismeretek elsajátítása  ***Attitűdök/nézetek:***  A médiajelenséges tudományos leírására, értelmezésére szolgáló elméleti keretek elfogulatlan elsajátítása, annak felismerése, hogy a (médiatechnológiák fejlődésével is) változó, szerteágazó médiajelenségek kevéssé modellezhetőek egyetlen összefüggő elméleti keretben.  ***Képességek:***  Mediális szövegek szövegértési és szövegkonstruálási képességének elvárható szintű birtoklása (összefüggésben a szövegek kódjainak, a technikai és szimbolikus kódoknak a felismerésével, azok megjelenésének és az alkalmazási módjai alakulásának fontosabb változataival)  ***Cél:***  Az előadások során a hallgatók ideológiai szempontból értéksemleges, a kellő tájékozottságra, ismeretekre alapozott kritikai médiatudatosságának kialakítása, fejlesztése,  ***Tartalom*:**  A médiakutatás tudományelméleti besorolása, interdiszciplináris sajátosságok/tudományos hibridizáció. A média funkciói, szerkezete, intézményei (sajtómodellek, társadalmi nyilvánosság, a diktatórikus és későmodern piaci társadalmak nyilvánossága, médiapiaci folyamatok, a piaci folyamatok következménye a médiaszövegekben megjelenő tartalmakra, állami szerepvállalás, politikai befolyás a médiában, a közösségi média, médiaszervezetek felépítése, működése, a kritikai média-gazdaságtan kritikája). Tartalomszolgáltatás – a média és valóság (kulturális elméletek, kritikai kultúrakutatás, alternatív és virtuális valóságok, reprezentáció és sztereotípia, hibridizáció, tabloidizáció). A közönség, mint aspektus a médiaelméletben (piaci közönségkutatás, a közönségkutatás a médiakutatási hagyományban, média-hatáselméletek, recepcióelemzés, médiahasználat-elmélet, a rituális használat elmélete. A média szabályozása (tartalomszabályozás, dereguláció, morális pánikok elmélete, médiaerőszak és médiaoktatás  ***Módszerek :***  Hagyományos előadás (frontális, ismeretátadó, értelmező, példákkal illusztrált)  ***Követelmények:***  Az előadásokon elhangzottak és a kötelező irodalomban jelölt szövegek ismeretének ellenőrzése szóbeli vizsgán az előzetesen közreadott tételekre alapozva (kollokvium) | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN): | |
| ***Kötelező olvasmányok*:**  Jürgen Habermas: A társadalmi nyilvánosság szerkezetváltozása (Századvég, 1993)  Denis McQuail A tömegkommunikáció elmélete, (Osiris, 2003)  Bajomi-Lázár Péter: Média és társadalom (Antenna könyvek, 2006)  Császi Lajos: A média rítusai (Osiris, 2002)  David Buckingham: A gyerekkor halála után (Helikon, 2002)  ***Ajánlott irodalom*:**  Asa Briggs-Petre Burke: A média társadalomtörténete (Napvilág, 2005)  A kultúra szociológiája (szerk: Wessely Anna) (Osiris, 1998)  George Gerbner: A média rejtett üzenete (válogatott tanulmányok) (Osiris, 2000)  Antalóczy Tímea: Szomszédok közt (Antenna könyvek 2006)  Császi Lajos: Tévéerőszak és morális pánik (Új mandátum, 2003) | |
| **Tantárgy felelőse** (*név, beosztás, tud. fokozat*)**: Dr. Komenczi Bertalan, egyetemi tanár** | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:Hartai László** | |